ChristineWeir

**Lady Christine Weir**(entinen **Spencer**, **Grant** ja **Forbes**) on roolipelihahmo Suomen Habbo hotellissa. Hän teki ensiesiintymisensä 21. toukokuuta 2012.

## Elämänkerta

### Ensimmäinen avioliitto

Lady Christine Weir saapui isänsä lordi William Weirin hautajaisiin ja jäi surevan äitinsä lady Vanessa Weirin tueksi perheen kotikartanoon asumaan, minkä jälkeen hän kihlautui Forrest Spencerin kanssa, ja pian pariskunta solmi yhdessä avioliiton. Onni ei kestänyt kuitenkaan kovin kauan, sillä Forrest tunnusti tehneensä aviorikoksen miehen kanssa ja skandaalin saattelemana riisti lopuksi hengen itseltään.

### The Habbo Telegraph

Christine ryhtyi perheensä omistuksessa olevan verkkolehden markkinointipäälliköksi vuonna 2013. Hänet pidätettiin lopulta verkkolehteen liittyvien taloudellisten epäselvyyksien vuoksi. Tapahtuma kirjattiin lopulta rikkeeksi, ja perhe myi verkkolehden nopeasti hotellinjohtajatar Lucrezia van Neckerille.

### Weir's Apartment

Perustettuaan vuokrahuoneistoja välittävän yrityksen yhdessä serkkunsa Henry Weirin kanssa Christine palkkasi ensimmäiseksi Bianca Constanzon uuden yrityksensä kiinteistönvälittäjäksi. Yritys teki pian Christinestä tunnetun kiinteistöpohatan, mikä poiki puolestaan tuottoisan yhteistyösopimuksen astetta suuremman toimijan kanssa. Lopulta Christine sai selville uuden yhteistyökumppaninsa aikeet ulkoistaa hänet omistamansa kiinteistöyrityksen toiminnasta ja päätti julistaa yrityksen toiminnan kannattamattomaksi. Kaikki päättyi siihen, että Christine jätti vain luun entisen yhteistyökumppaninsa käteen.

### Weir Foundation

Kiinteistöyrityksensä jälkeen Christine kärsi perheensä omistuksessa olleen verkkolehden taloudellisten epäselvyyksien vuoksi yleistä epäluottamusta ja perusti hyväntekeväisyysjärjestön vain kiillottaakseen omaa julkisuuskuvaansa. Säätiö avusti kymmeniä vähävaraisia henkilöitä kuukausittain.

### Hyvä kiertämään

Hyväntekeväisyysjärjestön johdossa toiminut Christine riitaantui sukulaistensa kanssa, kun perheelle selvisi hänen kiertäneen Englannin perintölainsäädäntöä toisen maan kautta varmistaakseen vain itselleen leijonanosan isänsä mittavasta perinnöstä muiden sisarusten jäädessä käytännössä katsoen tyhjin käsin.

Sisarussuhteiden mutkistuessa entisestään hän kieltäytyi käyttämästä arvonimeään ja vaihtoi mielenosoituksellisesti edesmenneen aviomiehensä nimen omakseen. Tämä onkin kirvoittanut ilkeämielisiä puheita hänen häikäilemättömyydestään. Myöhemmin Christine selvitti riitaisuudet, lopetti järjestönsä toiminnan ja palasi lopulta takaisin perheensä luokse.

### Hotellisota

Päättäväisesti toiminut liikkeenjohdon konsultti A. Celas soluttautui epärehellisenä liikemiehenä tunnetun Rullailijan hotelliin, mikä toi uuden hotellikeskittyttymän tasoittaakseen epärehellistä hotellikilpailua. Maaliskuussa 2014 avattu The Belgravia Hotel siirtyi pian avajaistensa jälkeen oikean omistajansa piilevän valtakeskittymän alle. Konsultti paljastui lopulta vain Christinen palkkaamaksi bulvaaniksi ja yritysvakoojaksi.

### Toinen avioliitto

Perheen sukukartanolla järjestetyissä puutarhajuhlissa kävi ilmi, että Christine oli kihlautunut Sir David Grantin kanssa, ja David paljastui heti kättelyssä rutiköyhäksi aateliseksi. Avioparin suuri ikäero herättikin lopulta suurta ihmetystä ja yleisesti puhuttiin, että David olisi ollut vain yksinäisen lesken nenäliina. Avioliiton osoittautuessa kestämättömäksi, pariskunta haki yhteisellä päätöksellä avioeroa.

### Stockeld Hall

Hotellinsa sulkemisen jälkeen Christine ilmoitti ostaneensa kunnostettavan kartanon Skotlannin ylämailta syyskussa 2014. Pian tämän jälkeen hän sai surullisen tiedon äitinsä poismenosta, ja tämän viimeisen tahdon mukaisesti Christine julisti itsensä perheensä uudeksi matriarkaksi ja otti myös Weirin sukukartanon hallintaansa.

Kartanollaan järjestetyillä seurapiirikutsuilla tammikuussa 2015 hän ilmoitti mahtipontisesti kihlautuneensa Edward Fullertonin kanssa. Päivää ennen vihkiäisiä Christine sai kuitenkin tietää kihlattunsa todellisen luonteen kartanon hovimestarin kuullessa vahingossa keskustelun tulevan aviomiehen aikeista uuden matriarkan suhteen. Vihkitilaisuudessa kihlattunsa julkisesti alttarille jättänyt Christine ei säästellyt sanojaan kartanon ranskalaistyylisessä puutarhassa.

### Vanessan ylösnousemus

Pian häiden jälkeen tapahtui jotakin odottamatonta, sillä Christinen kuolleeksi julistettu äiti palasi ilmielävänä takaisin, minkä takia aiemmin määrätty testamentti kumoutui. Näihin aikoihin Christine myi Stockeldin kartanon, jonka oli alun perin hankkinut vain sijoitusmielessä kunnostaakseen rappioituneen kartanon ja myydäkseen sen suurella voitolla jollekin vakavaraiselle monimiljonäärille.

### The Savoy Hotel ja sisällissota

Kartanokaupan toteuduttua Christine palasi päättäväisesti takaisin hotellimoguliksi ja perusti ennennäkemättömän hotellikeskittymän, joka osoittautui menestykseksi jo avajaishetkestä lähtien saavuttaen loisteliaisuudellaan ja tasokkuudellaan suursuosion.

Christinen pitkäaikainen yhteistyökumppani ja hotellikonsernin hallituksen puheenjohtaja S. Maranzano osoittautui kuitenkin kestämättömäksi valinnaksi korkean ikänsä vuoksi, minkä takia hotellimoguli käytti veto-oikeuttaan ja tuli purkaneeksi hotellinsa ensimmäisen hallituksen puheenjohtajan terveydentilan vuoksi.

Uudelleen muodostettuun hallitukseen kuului useita Christinen sukulaisia, mutta hallitus ei ottanut hotellimogulin toivomalla tavalla tuulta alleen. Näin edellinen puheenjohtaja näki hetkensä koittaneen ja tarjosi Christinelle uudenlaista järjestelyä, johon tämä lopulta suostui. Irtisanottuaan oman hallituksensa lopulta kolmesti Christine menetti kokonaan arvovaltansa.

### Kolmas avioliitto

Pitkän ajan kosiskelun jälkeen Christine päätyi viimein naimisiin paroni Lawrence Forbesin kanssa. Hän uskoi pitkään löytäneensä vihdoin todellisen rakkauden, mutta tammikuussa 2016 Lawrence haki avioeroa vaimostaan. Oikeustaistelun saattelemana pari erosikin lopulta. Christine sai pitää entisen miehensä arvonimen ja rakkauden merkiksi tämän lahjoittamia taideaarteita.

### Tutkintavankeus

Epäiltyjen verorikosten vuoksi Christine joutui pakenemaan kesällä Intiaan. Syytösten takia hän oli myös vangittuna helmikuussa tutkintavankeudessa. Kruununsyyttäjä joutui kuitenkin luopumaan syytteistä, kun hänen tähtitodistajansa katosi salaperäisesti lento-onnettomuudessa.

### Aikakauden loppu

Marraskuun 27. päivänä Christinen elämä pysähtyi, kun hänen äitinsä kerrottiin menehtyneen kilpirauhasen vajaatoimintaan. Siunaustilaisuus järjestettiin vainajan muistoa kunnioittaen jo seuraavana pyhäpäivänä. Äitinsä pyynnöstä siunaustilaisuuteen saapunut Alastair ja hänen tuore aviovaimonsa Priscilla Weir jäivät asuttamaan perheen Lontoon residenssiä.

Christine saapui yllätyksellisesti Henryn kanssa Dwyerin perheen järjestämille päivillisille, joilla kävi ilmi, ettei Henry ollutkaan Christinen serkku, vaan oikeasti Williamin avioliiton ulkopuolella syntynyt poika. Perheen syvimpiä perustuksia ravistelleen uutisen jälkeen Christine ilmoitti julkisesti antaneen tukensa velipuolensa hyväksi.

### Ding-Dong! The Witch Is Dead!

Adriana ja Carmen Gastonen vihamielisen yritysvaltauksen vuoksi koko omaisuutensa menettänyt Christine vannoi lopulta kostoa Adrianalle, joka oli mustasukkaisen Christinen mukaan vienyt tämän entisen aviomiehen Davidin. Christine selvitti lopulta välejään avioparin kanssa firenzeläisen kattohuoneiston terassilla pistooli kädessään. Adrianan sijaan luodin tielle osui kuitenkin David, joka myöhemmin menehtyi matkalla sairaalaan.

Christine tuomittiin murhasta vankimielisairaalaan, ja potilaskirjan mukaan siirtoa oli valvomassa Christinen edunvalvojaksi esittäytynyt juristi. Samalla viikolla Christine siirrettiin parantolan suljetulle osastolle, eikä hänestä ole sen koommin kuultu.

## The Witch Is Back

Suorittaessaan rangaistuksestaan kolme vuotta Christine pääsi ensimmäisen kerran ehdonalaislautakunnan eteen ja haki vapauttamispäätöstä. Päätöstä vapauttamisesta puolsi Adriana, jonka ansiosta Christine vapautettiin hyvän käytöksen ja uhrin omaisen antaman lausunnon ansiosta 18. marraskuuta 2019. Samana päivänä Christine merkittiin Gastonen säätiön varapuheenjohtajaksi ja hän asuu osoitetietojen perusteella säätiön omistuksessa olevassa kiinteistössä Bahamasaarilla.

## Hahmon takana

Hahmon takana on vanha käyttäjä, joka on saapunut Habbo hotelliin ensimmäisen kerran yli 15 vuotta sitten.

Käyttäjä on omistanut Weirin perheen virallisen YouTube-kanavan sekä käyttäjäprofiilit tunnetulla Kalasaitin ja HabCatin keskustelufoorumeilla.